Edison Cavani, acuzat oficial de rasism. Atacantul lui United a folosit un cuvânt nepotrivit și riscă suspendarea.
Uruguayanul a folosit cuvântul "negrito" pe Instagram. Riscă o suspendare de până la 10 meciuri. Președintele Asociației Engleze de fotbal a fost forțat să demisioneze.
Federația Engleză de fotbal îl acuză pe Edison Cavani de rasism. Care nu s-a gândit ce valuri o să facă apelativul "negrito" adresat unui prieten, pe Instagram. Cavani a șters postarea de pe rețeaua de socializare și și-a cerut scuze. Din pacate pentru el, a fost prea târziu. Englezii nu se joacă cu astfel de lucruri, iar exemple sunt destule. Luis Suarez, pe când juca la Liverpool, a stat în tribună opt meciuri pentru că l-a jignit pe Evra, jucătorul de culoare al celor de la Man United. În noiembrie anul acesta, președintele Asociației Engleze de fotbal, Greg Clarke, a fost nevoit să demisioneze. Motivul a fost legat tot de un cuvânt, și anume "coloured".